Tänase keskpäevase seisuga on Rapla haigla koroonaosakonnas ravil 16 patsienti. Vaba on veel kolm voodikohta. Kõige noorem patsient on 35-aastane ja vanim 93-aastane. Koroonaosakonna patsientide keskmine vanus on Raplas 72 eluaastat.
„Haigete arv osakonnas muutub igapäevaselt. Iga päev kirjutatakse haigeid osakonnast välja ning tulevad uued inimesed,” ütleb Rapla haigla juhataja Pille Mukk. Koroonaosakond avati Rapla haiglas eelmise aasta detsembris.